Ogi e Kofi

Charta da lectur or da la California

Tschel di avain nus fatg ina vaira festa! Però cumenzain a l'entschatta. Igl era in glindesdi vers saira. Jau era gist vi da leger en I'internet da las pli novas turbulenzas tar l'Uniun da scripturs/as rumantschas. Ussa vul para Marcel Reich Ranicki spulvrar ils tscharvels da noss litterats - ("Isch fsage: der, Cla Biertz ifst tot, der Giacun Hafster , Muothz war immer tot. Dafs heissft: die ganfze rätselromanifsche Literatur isfst und war immer tot"). En mintga cas, entant che jau legeva questas novitads brisantas, preparava mia dunna gist ils capuns per tschaina. En quel mument hai scalinà vi da la porta. Igl era Ogi - gea, Dölf Ogi. Jau hai fatg entrar ad el e servì ina biera americana. Suenter trais bieras ha el ditg: "Men, ti es super!" Suenter la quarta biera ha'l ditg: "Però Men, jau sun er super!" E lura ha'l raquintà da sia nova lezia sco ambassadur da sport da l'ONU. "Has vesì a mai tar il final da la Champions-League?", ha el dumandà. "Jau era en il gol da Bayern München. Il tedy dad Oliver Kahn, quel er jau! E sin mes t-shirt era scrit si Hopp Kofi Anan, quel è mes meglier ami!"'

En quel mument hai scalinà anc ina giada vi da la porta. Kofi Anan era sin porta - sco empustà. Jau hai clamà a mia dunna: "Ussa pos ti far il café, il Kofi è qua!» Tar iI café avain nus bavì anc ensemen in kirsch, e lura gist anc in sur il chau. Suenter quatter da quels kirschs chantavan Ogi e Kofi a bratsch «Olè.. olè.. olè... olè...olè...olè". '

En quel mument hai scalinà la terza giada. Hanspeter Lebrument era sin porta, sin bratsch aveva el ina buna dunsaina Quotidianas. "Avais vus gia abunà La Quoti.. .?" Jau hai ditg: "Gea", e "chau Hampi", ed hai puspè serrà la porta. 

Ogi e Kofi han entant cumenzà a giugar ballape en nossa stiva. Suenter che Kofi aveva fatg ses quart gol (0:4), hai scalinà anc ina giada vi da la porta. Kaspar Villiger era sin porta. "Jau vuleva be dumandar, sche jau pudess er giugar cun vus ballape?" La resposta ha dà Ogi or da stiva: "Na, jau sun ambassadur da sport - va, a ta far arder, Käspi!" Cun larmas en il egls è partì ViIIiger.

Tschintg minutas pli tard - Ogi e Kofi eran gist sin tualetta a far duas pizzas - hai scalinà anc ina giada. Carla del Ponte era sin isch! Ella ha spedì a chasa ad Ogi e Kofi.''

Avant che ir en letg - igl era las trais da notg - ha ditg mia dunna: "Tge ,festa!" 

Anc in verset "talian" per finir: 
"Pli gugent in scarnuz "heissi Marroni" che ina brava purziun "Berlusconi".

Cun chars salids da Voss mencaduff@hotmail.com